b'\n_START_ARTICLE_\nMilko Rener\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kmeta Franca in gospodinje Terezije Rener rojene Grmek._NEWLINE_Ljudsko \xc5\xa1olo je obiskoval v rojstnem kraju, gimnazijo pa v malem semeni\xc5\xa1\xc4\x8du v Gorici, Castellarinu pri Vidmu in ponovno v Gorici (1939-1947), kjer je maturiral na slovenskem liceju. \xc5\xa0tudij je nadaljeval na tr\xc5\xbea\xc5\xa1ki Univerzi in leta 1955 diplomiral na filozofski fakulteti iz leposlovja s tezo  Razsvetljenstvo v Sloveniji in Valentin Vodnik. Leta 1956 se je zaposlil na slovenskem klasi\xc4\x8dnem liceju v Gorici, kjer je pou\xc4\x8deval latin\xc5\xa1\xc4\x8dino, gr\xc5\xa1\xc4\x8dino in umetnostno zgodovino, 1976 je postal poverjeni, 1982 pa redni ravnatelj te ustanove. V letih 1980\xe2\x88\x921984 je bil predsednik Zveze slovenskih kulturnih dru\xc5\xa1tev v Italiji. V sloven\xc5\xa1\xc4\x8dino je prevedel obse\xc5\xbeno delo Raffaela Cantarelle Gr\xc5\xa1ka knji\xc5\xbeevnost (COBISS). Deloval je na podro\xc4\x8dju umetnostne zgodovine ter likovne kritike, napisal ve\xc4\x8d \xc5\xa1tudij in pregledov slovenske umetnosti ob ve\xc4\x8djih ali retrospektivnih razstavah primorskih avtorjev, ve\xc4\x8d ciklusov  oddaj na Radiu Trst A, ter seznanjal s slovensko likovno umetnostjo tudi Italijane. Objavljal je glasbene in gledali\xc5\xa1ke kritike, med drugim tudi v revijah Zaliv, Sinteza, Studi Goriziani, Gori\xc5\xa1ka sre\xc4\x8danja, najobse\xc5\xbenej\xc5\xa1i pa je njegov prevajalski dele\xc5\xbe, ki je tehten prispevek k stikom italijanske in slovenske kulture.'